**VIZIJA OBČINSKE CELOSTNE PROMETNE STRATEGIJE OBČINE ŠMARTNO PRI LITIJI**

***»V kakšni občini želimo živeti? Kakšen promet želimo v prihodnosti?«***



**VIZIJA OBČINSKE CELOSTNE PROMETNE STRATEGIJE** odgovarja na vprašanja o dolgoročnem razvoju prometa in mobilnosti v občini. Občina Šmartno pri Litiji predstavlja **prometno vizijo**, izbrano v postopku priprave občinske celostne prometne strategije:

**»Skupaj za varen in občanom prijazen promet v zdravi, povezani in dostopni občini!«**

 

Občinska celostna prometna strategija (OCPS) je **strateški dokument**, ki bo pomembno prispeval k razvoju trajnostne mobilnosti in s tem k **izboljšanju kakovosti življenjskega prostora** in **povečanju prometne varnosti** na območju občine Šmartno pri Litiji. Dokument OCPS je **podlaga za sofinanciranje** preko razpisov za finančna sredstva, namenjena za izvajanje ukrepov trajnostne mobilnosti.

Rezultat OCPS bo **akcijski načrt za sistematično in učinkovito izvajanja ukrepov** na področju trajnostne mobilnosti, seznam najprimernejših in stroškovno najučinkovitejših prometnih ukrepov s scenariji izvajanja za izboljšanje pogojev potovanja peš, s kolesom, z javnim potniškim prometom ali motornimi vozili.

»*V okviru priprave OCPS* *lahko napišete na elektronski naslov* [*info@smartno-litija.si*](mailto:info@smartno-litija.si) *vaše PREDLOGE UKREPOV na področju prometa in trajnostne mobilnosti za posamezne potovalne načine hoje, kolesarjenja, javnega potniškega prometa in motoriziranega prometa.«*